Logo, company name

Description automatically generated

**Iskolatábor keretmese (Jancsi és Juliska meg a Könyv)**

1. Jelenet (zászlófelvonás) - Megjelenik Jancsi és Juliska, egy mágikus mesekönyvet találtak. Tanakodnak, hogy kinyissák-e vagy sem (gyerekekkel interaktívan), mert elég izgalmasnak, de ugyanakkor félelmetesnek tartják, mintha különleges ereje lenne.

2. Jelenet (ebéd) - Jancsi megjelenik egyedül, szomorúan, kétségbe esve. Elmondja a gyerekeknek, hogy Juliska meggyőzte őt, és elkezdték olvasni a könyvet. Amikor egy mondókához értek, Juliska felolvasta, és a könyv magába húzta őt. Jancsika nem tudja hogyan tudja visszahozni őt a könyvből és a gyerekek segítségét kéri. Csoportokra ossza a gyerekeket, mert így többfelé tudnak elmenni keresni, hátha van egy varázskapu. De ahhoz, hogy jól össze tudjanak dolgozni, jó szoros csoportokat kell alakítani... (őrsi ismerkedés, foglalkozás, stb)

3. Jelenet (vacsora) - Jancsika megjelenik, megkérdezi, hogy hol állnak a csoportok, készen vannak-e a keresésre, és este sötétedés után találkozóra hívja a gyerekeket a tábortűzhöz, hogy megbeszéljék a terveket.

4. Jelenet (tábortűz) - Jancsika szomorúan elmeséli a gyerekeknek, hogy hányszor ültek a tábortűznél Juliskával és énekeltek. Elmeséli, hogy mit szoktak csinálni (tábortűzi szokások). A tábortűz közben Jancsikának eszébe jut Juliska kedvenc dala, és kéri a gyerekeket, hogy énekeljék el együtt, hátha meghallja Juliska és erőt kap, hogy valamilyen módon kiszabaduljon a könyvből. Juliska nem szabadul ki, azonban sikít a könyvben, jelezvén, hogy ott van. Jancsika ötlete, hogy együtt mondják el megint a mondókát, hátha az visszahozza Juliskát. Elmondják együtt a mondókát, és őket is behúzza magába a könyv. Most már a könyvben ülnek egy tábortűz körül, amikor megjelenik Macskacicó. Jancsika elmondja a helyzetet, és segítséget kér tőle, mire Macskacicó mondja, hogy látta Juliskát, de már átment egy másik mesébe. Tud adni valamit, ami talán segít Juliskát megtalálni (odaadja az első puzzle darabot). Cserébe megkéri a gyerekeket, hogy olvassák el az ő meséjét. (esti mese olvasás) Jancsika elbúcsúzik, megy tovább keresni Juliskát, de a gyerekeket kéri, hogy pihenjék ki magukat, mert nagy nap elé néznek holnap.

5. Jelenet (reggeli) - Jancsika megjelenik nagyon fáradtan, mert egész éjszaka kereste Juliskát, de nem találta. Azonban úgy hallotta, az erdő szélén a kurta farkú kismalactól, hogy Juliska a Kőleves mesében van éppen. Jancsika nem ismeri ezt a mesét, így arra kéri a gyerekeket, hogy tudjanak meg a meséről mindent, amit csak lehet, hátha megtudják találni Juliskát, és kiszabadulni a könyvből. Kiossza az osztály beosztásokat és elmegy pihenni.

6. Jelenet (ebéd) - Jancsika kipihenten újra eljön a gyerekekhez, és megkérdezi tőlük, hogy mit tanultak a Kőlevesről. Rávezeti őket, hogy kik voltak a szereplők a mesében. Elmegy megkeresni a katonát vagy öregasszonyt, hátha tudnak neki segíteni.

7. Jelenet (vacsora) - Jancsika megtalálta az öregasszonyt, aki azt ígérte Jancsikának, hogy este hoz neki valamit, ami segít megtalálni Juliskát.

8. Jelenet (tábortűz) - Jancsika eljön a tábortűzre, és együtt várják az öregasszonyt a gyerekekkel. Megjelenik öregasszony, aki szintén leül a tábortűzhöz és megkéri a gyerekeket, hogy énekeljék el a kedvenc dalát... gyerekek eléneklik, és cserébe odaadja Jancsikának a 2. puzzle darabot. Elmegy az öregasszony, majd Jancsika is.

9. Jelenet - (reggeli) Jancsika megjelenik egy síró lánnyal együtt, és elújságolja, hogy találkozott a lánnyal az erdőben, aki azt mondta, hogy látta Juliskát (a kastélyukban van éppen). Azonban a lányt elűzte az apukája (a király) otthonról, így neki is segítségre van szüksége. A lány sír, megjelenik a királyfi, aki meglátja a lányt, és segítséget ajánl neki. A királyfi és a lány elmennek. Jancsika utánuk “Várj, hogyan tudok eljutni Juliskához?”

10. Jelenet - (ebéd) Jancsika bejön. Elmeséli a gyerekeknek, hogy miért sírt a lány, és elmondja, hogy kibékült az apukájával, és este lakodalomba hivatalos Jancsika. Azt mondta a lány, hogy Juliska is biztosan ott lesz, úgyhogy Jancsika bízik benne, hogy egymásra találnak és így kitudnak szabadulni a könyvből.

11. Jelenet - (vacsora) - Jancsikával megjelenik a lány és a királyfi, meghívják a gyerekeket is a lakodalomba, kérik, hogy vegyék fel a legszebb ruhájukat.

12. Jelenet - (táncház) Juliska sajnos nem jött el a táncházba (lakodalomba). Azonban a végén megköszöni a lány és a királyfi, hogy eljöttek a gyerekek, és Jancsika megünnepelni a nagy napjukat. Köszönetük jeléül odaadják nekik a 3. puzzle darabot.

13. Jelenet - (reggeli) Péter és Pál civakodnak, mert átment a csirke a kerítésen. Pál mérgesen elmegy, Jancsika beszél tovább Péterrel, aki panaszkodik, hogy nincs pénze és sok gyereke van, mit csináljon az egy csirkével. Jancsika mondja, vigye el a csirkét az uralkodónak.

14. Jelenet - (ebéd) Jancsika ismét szomorú, mert semmi hír Juliskáról. Péter megjelenik, elújságolja, hogy az uralkodótól kapott pénzt, szekeret, stb, és így bőven eltudja látni a családját. Megköszöni Jancsika tanácsát, de Jancsika szomorú, elmondja az ő bánatát (keresi Juliskát és megmutatja a puzzle darabokat). Péter azt mondja, segít neki megtalálni Juliskát. Elmennek. (Ne búsulj komám...)

15. Jelenet - (vacsora) Jancsika még mindig szomorú és kezdi feladni a reményt. Péter berohan az utolsó puzzle darabbal. Jancsika megörül és kéri a gyerekeket, hogy találkozzanak este a tábortűznél, hiszen ott húzta be őket a könyv!

16. Jelenet - Noémi csak a szülőkkel. Elkezdi mesélni a szülőknek, hogy miket tanultak a tábor alatt a gyerekek, miközben a tábortűzvezetők berohannak és súgnak valamit... ahhh... baj van... a gyerekeket behúzta a könyv. Kérjük a szülők segítségét kihozni a gyerekeket a könyvből. Elmondjuk együtt a mondókát többször. Amikor már jól megy, megjelennek a gyerekek, kihoztuk őket a könyvből Jancsikával együtt. A tábortűznél kirakjuk Juliska képét a puzzle darabokból, és utána elmondjuk együtt a mondókát, ami visszahozza Juliskát is. Jancsi és Juliska megköszönik a gyerekek segítségét és elszaladnak nagy boldogan. Tábortűz...